Nafarroako Parlamentuko Eskubide Sozialetako Batzordeak, 2021eko maiatzaren 19an egindako bileran, honako erabaki hau onetsi zuen: “Erabakia. Horren bidez, Osasun eta Eskubide Sozialetako departamentuak premiatzen dira batera lan egin dezaten, toki entitateekin lankidetza estuan, auzoetan eta herrietan pertsona zaharren aldeko itunak bultzatzeko eta garatzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak honako hauetara premiatzen du Nafarroako Gobernua:

– Osasun eta Eskubide Sozialetako departamentuek batera lan egin dezaten, toki entitateekin lankidetza estuan, beste auzo eta herri batzuetan pertsona zaharren aldeko itunak bultzatzeko eta garatzeko.

– Baliabide ekonomikoak eta giza baliabideak erraztu ditzan, proiektu hori handitu eta indartu ahal izateko; horrekin lortu nahi da programa gehiago eskaini eta Donibane auzoko adineko pertsona gehiagorengana iritsi ahal izatea”.

Iruñean, 2021eko maiatzaren 20an

Lehendakaria: Unai Hualde Iglesias